Hy het oor die eerste nege effens gesukkel en drie houe afgestaan, maar oor die tweede nege putjies was daar ŉ verrassende ommekeer in sy spel.
In ag genome dat Els in sy laaste sewe toernooie nie die afsnypunt oorleef het nie, was sy spel ŉ baie aangename verrassing in wat moontlik sy laaste Meesters sal wees.
Maar toe, by die 15de, het hy ŉ liederlike agt – drie-oor – aangeteken toe hy met sy naderhou in die water beland en toe vrot geset het. ŉ Voëltjie op die laaste putjie het aan hom ŉ telling van 77 gegee – en hy sal Vrydag moet uithaal om die afsnypunt te oorleef.
Hy het Donderdag vyf houe oor die eerste nege en toe nog drie daarna laat val en net ŉ enkele voëltjie aangeteken. Sy telling van 79 is die vierde swakste.